25η Συμφωνία (Μότσαρτ)

Η 25η Συμφωνία σε Σολ ελάσσονα, K. 183/173dB (γερμανικά: Sinfonie g-Moll Köchelverzeichnis 183) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Οκτώβριο του 1773, όταν ήταν 17 ετών. ISMN M-006-20466-3 Πιστεύεται ότι η Συμφωνία ολοκληρώθηκε στις 5 Οκτωβρίου, ευθύς αμέσως μετά την ολοκλήρωση 24ης, όμως αυτό παραμένει εικασία. 

Αυτή είναι η πρώτη συμφωνία -και οι δύο στο σύνολο- που ο Μότσαρτ έγραψε στην κλίμακα της Σολ ελάσσονος, και πολλές φορές αναφέρεται ως η «Μικρή Σολ Ελάσσονα». Το πρώτο μέρος της Συμφωνίας έγινε ιδιαίτερα γνωστό μέσω της ταινίας Αμαντέους (1984), του Μίλος Φόρμαν, όπου χρησιμοποιήθηκε ως θέμα έναρξης.

 Δομή και ενορχήστρωση 
Η Συμφωνία γράφτηκε για τα εξής μουσικά όργανα: 2 όμποε, 2 φαγκότα, 2 κόρνα και έγχορδα.

Η Συμφωνία αποτελείται από τέσσερα μέρη:

Allegro con brio, 4/4} σε Σολ ελάσσονα
Andante, 2/4 in Μι ύφεση μείζονα
Menuetto & Trio, 3/4 σε Σολ ελάσσονα, Trio σε Σολ μείζονα
Allegro, 4/4 σε Σολ ελάσσονα

 Ύφος και επιρροές 
Με τον μελωδικό πλουραλισμό και τις συγκοπές της, η συμφωνία είναι χαρακτηριστικό παράδειγμα του ύφους Sturm und Drang. Μοιράζεται κοινά χαρακτηριστικά και με άλλες συμφωνίες αυτού του ύφους, εκείνης της εποχής, όπως για παράδειγμα η 39η Συμφωνία, του Χάυντν, η οποία κι αυτή είναι γραμμένη σε Σολ ελάσσονα.H. C. Robbins Landon, Haydn: Chronicle and Works, 5 vols, (Bloomington and London: Indiana University Press, 1976–) vol. 2, Haydn at Eszterhaza, 1766–1790

 Παραπομπές 

 Εξωτερικοί σύνδεσμοι 
 Symphony No.25 in G minor, K.183/173dB (Mozart, Wolfgang Amadeus) στο IMSLP.org
 H παρτιτούρα της 25ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Σολ ελάσσονα